એમ્સ્ટરડેમ નજીક આવેલી આ ખૂબસૂરત નગરીમાં દર શુક્રવારે ભરાતી પારંપરિક ચીઝ માર્કેટની ગતિવિધિ જોવા-માણવા જેવી છે. વિશ્વવિખ્યાત ડચ ચીઝથી લઈને સાડા ત્રણસોથી વધુ નૅશનલ મોન્યુમેન્ટ્સ માટે જાણીતી, એમ્સ્ટરડેમની નજીક આવેલી આ નયનરમ્ય નગરીમાં દર એપ્રિલે ટુરિસ્ટ્સનાં ધાડેધાડાં ઊતરી પડે એવો એનો મહિમા છે. અહીંના બીટલ્સ મ્યુઝિયમમાં જૉન લેનન-પૉલ મેક્કાર્ટની-જ્યોર્જ હૅરિસન-રિંગો સ્ટારનું સૌથી મોટું પ્રાઈવેટ કલેક્શન જોવા મળે છે તો બિયર મ્યુઝિયમ, ચીઝ મ્યુઝિયમ, અર્બન મ્યુઝિયમ આખા-આખા દિવસ ગાળી શકાય એવાં માતબર છે.